Gábor Dénes-díj 2016 átadási ünnepség | Sajtótájékoztatók | Sajtószoba | Greenfo - Zöld iránytű a neten
2017. január 18., Piroska napja	van.
Gábor Dénes-díj 2016 átadási ünnepség 2016.12.22.
Ismertető: A NOVOFER Alapítvány a Műszaki-Szellemi Alkotásért kuratóriuma tisztelettel meghívja Önöket a 2016. évi GÁBOR DÉNES-díj ünnepélyes átadására.	Időpont: 2016. DECEMBER 22. (csütörtök) 11.00 ÓRA Helyszín: ORSZÁGHÁZ Felsőházi Terem (Budapest V., Kossuth Lajos tér 1. belépés a XIII. és a XVII. számú kapuknál)
Az ünnepség fővédnöke: Dr. Kövér László, az Országgyűlés elnöke Díszvendégek: Dr. Latorcai János, az Országgyűlés alelnöke, Lepsényi István, a Nemzetgazdasági Minisztérium államtitkára, Dr. Palkovics László, az Emberi Erőforrások Minisztériuma államtitkára, Dr. Pálinkás József, a Nemzeti Kutatási, Fejlesztési és Innovációs Hivatal elnöke, Dr. Lovász László, a Magyar Tudományos Akadémia elnöke, Dr. Farkas Szabolcs, a Szellemi Tulajdon Nemzeti Hivatalának elnökhelyettese, Vágujhelyi Ferenc, a Nemzeti Hírközlési és Informatikai Tanács elnöke, Dr. Kollár László, a Budapesti Műszaki és Gazdaságtudományi Egyetem rektorhelyettese.
Tisztelettel kérjük részvételüket a díjátadási ünnepségen és a közvélemény minél szélesebb körű tájékoztatását az eseményről, valamint a 2016. évi Gábor Dénes-díjat nyert szakemberek munkásságáról, akik ebben az évben a fizika/hálózattudomány, az orvostudomány, a járműipar, az alumíniumipar, a hidrodinamika tudománya, a gyógyszeripar, az infokommunikáció, és a vegyipar területén alkottak kiemelkedőt.
Sajtóanyag a díjátadó napjától az alapítvány weboldalán a „Letöltések” menüpont alatt érhető el. A díjazottakkal interjú készítésére a díjátadást követően a Felsőházi terem előtti Társalgóban lesz lehetőség; köszönettel vennénk az interjú szándékáról szíves előzetes tájékoztatásukat. Amennyiben a díjátadó időpontja miatt tudósításuk nehézségekbe ütközne, kérjük mielőbbi jelzésüket, hogy a problémát orvosolhassuk. Kérjük szíves visszajelzésüket részvételi szándékukról, mivel a belépést a RÉSZTVEVŐK NEVE, valamint SZEMÉLYI IGAZOLVÁNYSZÁMUK és a SZERKESZTŐSÉG MENGEVEZÉSE ismeretében tudjuk biztosítani.
Regisztrációs határidő: 2016. DECEMBER 20. 14.00 óra. A jelentkezéskor mobil elérhetőségüket is szíveskedjenek elküldeni a barany.alapitvany@novofer.hu e-mail címre. Tekintettel a helyszín korlátozott befogadóképességére, az ülőhelyek elfoglalása – a díjazottak és hozzátartozóik, valamint a díjátadók számára fenntartott helyeken kívül - érkezési sorrendben történik. További információ a barany.alapitvany@novofer.hu címen, illetve a +36305949081 számon kérhető.
Bárány Emese sajtómunkatárs Nyomtatható verzió